Sa mga huring taon kan 2003, si Gutierrez nagpaluwas, kan duwang taonun bago mahaman, na album kan saiyang sadiring bersyon kan mga paghele sa buong kapuluan kan Pilipinas, ini yaun sa halos bangang dosenang lenguahe asin dialekto, kasali an Kalinga, Waray, Cebuano, Tagalog asin iba pa. An album na, UYAYI: A Collection of Philippine Lullabiesan resulta kan pag-aadal para makua an tanog na nairekord kan mga gurang sa bilog na bansa, kinakanta sa saindang tradisyonal na paagi. Pagkatapos nag-agi ini sa matrabahong paulit-ulit na pagrekord kan mga kanta, kaibanan ka mga Pinoy na musikero na sina Bo Razon, Joey Ayala, Tots Tolentino, Malou Matute asin Rachel Conanan. An duwang CD igwang laog kan saiyang mga kanta asin kan mga field recordings, asin igwa man ini nin halipot na bidyo kun pano ginibo an mga kanta. Nanggana ini nin magkakapirang gawad. Nagresibe man ini nin grant hali sa National Commission for Culture and the Arts, asin iyo an naging sentro kan pirang music showcases. 